CELEX: 31981R1134
Language: el
Date: 1981-04-29 00:00:00
Title: Κανονισμός (ΕΟΚ) αριθ. 1134/81 τής Επιτροπής τής 29ης Απριλίου 1981 περί τροποποιήσεως τού κανονισμού (ΕΟΚ) αριθ. 476/79 «περί τών λεπτομερειών εφαρμογής τής επιδοτήσεως πού αναφέρεται στίς παραδόσεις κτηνοτροφικών σιτηρών στήν Ιταλία», συνεπεία τής προσχωρήσεως τής Ελλάδος

Avis juridique important

|

31981R1134

Κανονισμός (ΕΟΚ) αριθ. 1134/81 τής Επιτροπής τής 29ης Απριλίου 1981 περί τροποποιήσεως τού κανονισμού (ΕΟΚ) αριθ. 476/79 «περί τών λεπτομερειών εφαρμογής τής επιδοτήσεως πού αναφέρεται στίς παραδόσεις κτηνοτροφικών σιτηρών στήν Ιταλία», συνεπεία τής προσχωρήσεως τής Ελλάδος  

Επίσημη Εφημερίδα αριθ. L 118 της 30/04/1981 σ. 0035 - 0035

***** ΚΑΝΟΝΙΣΜΟΣ (ΕΟΚ) αριθ. 1134/81 ΤΗΣ ΕΠΙΤΡΟΠΗΣ  της 29ης Απριλίου 1981  περί τροποποιήσεως του κανονισμού (ΕΟΚ) αριθ. 476/79 «περί των λεπτομερειών εφαρμογής της επιδοτήσεως που αναφέρεται στις παραδόσεις κτηνοτροφικών σιτηρών στην Ιταλία», συνεπεία της προσχωρήσεως της Ελλάδος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 23,  Εκτιμώντας:  ότι ο κανονισμός (ΕΟΚ) αριθ. 476/79 της Επιτροπής (2) περιλαμβάνει, σε κάθε γλώσσα της Κοινότητος, ονομασίες διατυπωμένες σε όλες τις κοινοτικές γλώσσες· ότι πρέπει να συμπληρωθεί ο κανονισμός αυτός με την ονομασία που αντιστοιχεί στην ελληνική γλώσσα, συνεπεία της προσχωρήσεως της Ελλάδος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 2 εδάφιο πρώτο υπό 2 του κανονισμού (ΕΟΚ) αριθ. 476/79 προστίθεται η ακόλουθη ένδειξη:  «Δήλωση περί διοχετεύσεως προς κατανάλωση στην Ιταλία. Επιδότηση που πρέπει να χορηγείται από το Κράτος μέλος προελεύσεως (κανονισμός (ΕΟΚ) αριθ. 476/79)».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 59 της 10. 3. 1979, σ. 19.